Afrosiyob mahallasi. Afrosiyob mahallasi (Afrosiyob koʻchasi, 41) – Toshkent shahar Mirobod tumanidagi mahalla. Sharof Rashidov, Mingoʻrik, Oybek, Farovon, At-Termiziy, Yunus Rajabiy mahallalari bilan chegaradosh. 1983-yil Oybek nomi bilan tashkil etilgan. 1937—1938-yillarda buyuk adib shu mavzeda yashab ijod qilgan. 1990-yil 4-mayda mahalla idorasida Oybek uy-muzeyi filiali ochilgan. 1991-yilda qoʻshni mahalla oldinroq roʻyxatdan oʻtib „Oybek“ deb atalgani uchun, 1991-yildan rasman Muso Toshmuhammad mahallasi deb atalib kelingan. 2005-yil oktyabrda „Afrosiyob“ nomini oldi. Mahalla hududidan Afrosiyob koʻchasi oʻtganligi sababli mahalla shunday nomlangan. Aholisi 2 721 kishi (20080). Milliy tarkibi, asosan, oʻzbeklar, shuningdek, ruslar, tatarlar va boshqalar yashaydi. Mahalla hududida 4 koʻcha, Milliy xavfsizlik xizmatiga qarashli bino, shoira Zulfiya haykali, Turkmaniston elchixonasi, „Oʻzbegim“ supermarketi va boshqalar mavjud.